રાજકોટ આવકવેરા વિભાગે શુક્રવારે કરચોરો પર હાથ ધરેલી તપાસ શનિવારે પૂરી થઈ છે.તપાસના અંતે 3.75 કરોડ રૂપિયાનું ડિસ્કલોઝર જાહેર થયું છે. આવકવેરા વિભાગે સતત ત્રણ દિવસ સુધી ઉદ્યોગપતિ, ફિશરીઝના ધંધાર્થીઓ અને બિલ્ડર તેમજ વેપારી પર સરવે કર્યો હતો. આ તમામ સ્થળોએથી કરોડો રૂપિયાની ટેક્સ ચોરી પકડાઈ છે. શુક્રવારે આવકવેરા વિભાગે સાંનિધ્ય બિલ્ડર, રાજદાણ કેટલ ફિડ, સ્વસ્તિક ફાઇનાન્સ એમ ત્રણ સ્થળોએ તપાસ કરી હતી. જે તપાસના અંતે અનુક્રમે બિલ્ડર પાસેથી 3 કરોડ રૂપિયાની કરચોરી પકડાઈ છે.